
 RAPORT DE SPECIALITATE 

privind modificarea ștatului de funcții al personalului didactic auxiliar și personalului nedidactic din cadrul Creșei Drobeta Turnu Severin
            Legea învățământului preuniversitar nr.198/2023, reglementează organizarea și funcționarea sistemului de învățământ preuniversitar, asigurând cadrul pentru exercitarea, sub autoritatea statului român, a dreptului fundamental la învățătură pentru beneficiarii primari, reglementează statutul personalului didactic de predare, didactic auxiliar și de conducere de întregul sistem de învățământ de stat, particular și confesional, al personalului didactic de îndrumare și control, precum și a celorlalte categorii de personal didactic, prevăzute de lege.

Instituția a organizat examen în vederea promovarii la sfârșitul stagiului de debut, a personalului contractual care ocupă funcția de îngrijitor educație timpurie debutant în cadrul Creșei Drobeta Turnu Severin, cu respectarea HG nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare.

            Promovarea în grad profesional este modalitatea de dezvoltare a carierei prin ocuparea unei funcţii publice de execuţie de grad/treaptă profesional/ă imediat superior celui deţinut de personalul contractual.

            Examenul de promovare organizat la sfârsitul perioadei în care salariatul a fost încadrat pe funcția de debutant constă în susținerea unui interviu care are la baza evaluarea raportului salariatului debutant, cu încadrarea în fondurile bugetare alocate, prin transformarea postului ocupat de personalul contractual, ca urmare a promovării concursului sau examenului.

În urma susținerii examenului de promovare la sfârșitul stagiului de debut a salariaților care ocupă funcția de îngrijitor de educație timpurie debutant din cadrul creșei, potrivit procesului-verbal nr. 1579/22.08.2025 al examenului de promovare aceștia au promovat, drept pentru care se impune transformarea funcțiilor în grad imediat superior. 
           Având în vedere cele prezentate, supunem spre aprobare modificarea ștatului de funcții al personalului didactic auxiliar și personalului nedidactic din cadrul ,,Creșa Drobeta Turnu Severin.

